આજે 16 જૂનથી ગીરમાં સિંહો માટે વેકેશનનનો સમયગાળો શરૂ થશે. ગીર અભયારણ્યમાં સિંહ દર્શન માટેની પરવાનગી હવે આગામી 4 માસ સુધી નહીં મળે. આ સમય સિંહ સહિતનાં વન્ય જીવો માટે સંવનન કાળનો હોવાથી તેમાં ખલેલ ન પહોંચે એ માટે દર વર્ષે ગીર અભયારણ્યમાં પ્રવેશ બંધ કરવામાં આવે છે. દરમ્યાન આ સમય ગાળા બાદ સિંહોની સંખ્યામાં ઉમેરો થવાની શક્યતા છે. 150 થી 175 પુખ્ત વયની સિંહણ સરેરાશ બે થી ત્રણ બચ્ચાંને જન્મ આપે તેમાંથી ત્રીજા ભાગનાં જીવિત રહે છે. અંદાજ પ્રમાણે ગીરના સિંહોની સંખ્યામાં 100 જેટલા સિંહનો વધારો થઈ શકે છે.